Sciat universa Christi ecclesia quod Bonetus de Valucio, vigerius Dalmacii de Roenna, duodecim denarios et quoddam quartaldum siliginis, quae injuste capiebat in manso Gaufredi de Ygaranda, ex praecepto et voluntate jamdicti Dalmacii domini sui dimisit Deo et Marciniacensi ecclesiae et per unum librum werpitionem illam super altare sanctae Trinitatis Marciniacensis loci posuit. Quod viderunt et audierunt Stephanus Quiriz qui cum eo erat, Bruno de Chiangio et Gaufredus de Ygaranda et Ugonetus Jugeralis et Joannes Cuicarz et Girardus piscator. Bernardus etiam Nuterius qui in alio manso de Neviliaco tantumdem capiebat, similiter Marciniaco werpivit in manu Pontii prioris, unde septem solidos habuit.